**Orăşelul**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Orăşelul

În orășelul meu uitat și prăfuit

Unde și câinele-i un pic blazat,

Ne ducem traiul sărac și dijnuit

Cu viaţa scoasă parcă la mezat.

Vremea se scurge după tipic banal

Din centru-n mahalalele murdare,

În jur plutește miasmă de canal,

Iar gropile-s regine pe trotuare.

Zvonistica-i prezentă şi vesteşte

Cine cu cine și cât s-a mai furat,

Necontenit plictisul stăpânește,

Timpul aici, de mult în loc a stat.

Arar e forfotă și val de primenire

Când tacticos un senator sosește,

Oraşul e fardat pentru aşa primire,

Însă frustrarea tot mai răbufnește.

Alesul nostru are gând departe

Şi mersu-i este mândru şi băţos,

El socoteşte banul şi o“cotă-parte”

La sărăcie-i orb, nu vede aşa jos.